b'\n_START_ARTICLE_\nVieras (vuoden 2013 elokuva)\n_START_SECTION_\nJuoni\n_START_PARAGRAPH_\nSielut ovat saapuneet maapallolle ja sukeltaneet ihmisten mieliin yksi kerrallaan. L\xc3\xa4hes koko maapallo on valloitettu, mutta pieni vastarintaliike kapinoi edelleen vapautensa puolesta. Er\xc3\xa4s kapinoijista, Melanie, j\xc3\xa4\xc3\xa4 kiinni ja h\xc3\xa4nen p\xc3\xa4\xc3\xa4h\xc3\xa4ns\xc3\xa4 istutetaan Vaeltajaksi kutsuttu Sielu. Melanie on kuitenkin vahvempi kuin Vaeltaja uskalsi kuvitellakaan eik\xc3\xa4 suostu haihtumaan Sielun tielt\xc3\xa4. Tahtomattaan Vaeltaja saa muistoja Melanielta, jotka muokkaavat my\xc3\xb6s h\xc3\xa4nen ajatusmaailmaansa. Kaksikko pakenee ja he alkavat etsi\xc3\xa4 Melanien niin kauan kaipaamaa poikaa Jaredia sek\xc3\xa4 tyt\xc3\xb6n pikkuvelje\xc3\xa4. He eiv\xc3\xa4t tied\xc3\xa4, ett\xc3\xa4 Etsij\xc3\xa4 on heid\xc3\xa4n kannoillaan._NEWLINE_Melanie tuupertuu polttavassa kuumuudessa etsiess\xc3\xa4\xc3\xa4n rakkaitaan, mutta vastarintaliike l\xc3\xb6yt\xc3\xa4\xc3\xa4 h\xc3\xa4net. H\xc3\xa4nen set\xc3\xa4ns\xc3\xa4 Jeb l\xc3\xb6yt\xc3\xa4\xc3\xa4 tyt\xc3\xb6n ja j\xc3\xa4rkyttyy siit\xc3\xa4, ett\xc3\xa4 t\xc3\xa4ll\xc3\xa4 on Sielu sis\xc3\xa4ll\xc3\xa4\xc3\xa4n. H\xc3\xa4n kuitenkin p\xc3\xa4\xc3\xa4tt\xc3\xa4\xc3\xa4 s\xc3\xa4\xc3\xa4st\xc3\xa4\xc3\xa4 tyt\xc3\xb6n muiden vastusteluista huolimatta ja johdattaa t\xc3\xa4m\xc3\xa4n vastarintaliikkeen salaiseen p\xc3\xa4\xc3\xa4majaan kallioiden sis\xc3\xa4ll\xc3\xa4. My\xc3\xb6s Jared on hengiss\xc3\xa4 ja vastarintaliikkeen mukana, mutta ei voi siet\xc3\xa4\xc3\xa4 Melanieta silmiss\xc3\xa4\xc3\xa4n koska Sielu on vallannut tyt\xc3\xb6n eik\xc3\xa4 Vaeltaja usko, ett\xc3\xa4 kukaan heist\xc3\xa4 uskoisi h\xc3\xa4nen kertoessaan, ett\xc3\xa4 Melanie el\xc3\xa4\xc3\xa4 yh\xc3\xa4 kehossaan h\xc3\xa4nen lis\xc3\xa4kseen._NEWLINE_Vaeltajan olemassaolo aiheuttaa ihmisten v\xc3\xa4lille paljon konflikteja, mutta pian Vaeltaja p\xc3\xa4\xc3\xa4see tutustumaan Melanien pikkuveljeen sek\xc3\xa4 l\xc3\xa4hentyy Ian - nimisen miehen kanssa. Juuri kun kaikki alkaa menn\xc3\xa4 hyvin, Vaeltaja saa vihi\xc3\xa4 vastarintaliikkeen toimintatavoista ja j\xc3\xa4rkyttyy syv\xc3\xa4sti._NEWLINE_Kaiken aikaa Etsij\xc3\xa4 yritt\xc3\xa4\xc3\xa4 paikantaa vastarintaliikkeen pakonomaisesti ja onnistuukin p\xc3\xa4\xc3\xa4sem\xc3\xa4\xc3\xa4n heid\xc3\xa4n j\xc3\xa4ljilleen, mutta loppujen lopuksi j\xc3\xa4\xc3\xa4 kiinni ja Vaeltaja poistaa Sielun naisen sis\xc3\xa4lt\xc3\xa4, jotta t\xc3\xa4m\xc3\xa4 voisi olla taas oma itsens\xc3\xa4. H\xc3\xa4n tekee my\xc3\xb6s p\xc3\xa4\xc3\xa4t\xc3\xb6ksen omasta tulevaisuudestaan ja pyyt\xc3\xa4\xc3\xa4 tohtoria poistattamaan h\xc3\xa4net Melaniesta, jotta tytt\xc3\xb6 voisi taas el\xc3\xa4\xc3\xa4 omaa el\xc3\xa4m\xc3\xa4\xc3\xa4ns\xc3\xa4 ja h\xc3\xa4n voisi l\xc3\xa4hte\xc3\xa4 jollekin toiselle planeetalle. Kukaan ei ole ideasta mieliss\xc3\xa4\xc3\xa4n, mutta tohtori kuitenkin tekee tarvittavan ja Vaeltaja huomaa her\xc3\xa4\xc3\xa4v\xc3\xa4ns\xc3\xa4 uudessa kehossa, jonka vastarintaliikkeen j\xc3\xa4senet ovat h\xc3\xa4nelle valinneet. Nyt Vaeltaja voi vihdoin olla rakastamansa miehen kanssa Melanien tavoin._NEWLINE_Elokuva p\xc3\xa4\xc3\xa4ttyy kun Melanie, Jared, Ian ja Vaeltaja joutuvat piiritetyiksi ja selvi\xc3\xa4\xc3\xa4, ett\xc3\xa4 heid\xc3\xa4n lis\xc3\xa4kseen on olemassa monta muutakin vastarintaliikett\xc3\xa4.\n_START_SECTION_\nTuotanto\n_START_PARAGRAPH_\nTuottajat Nick Wechsler, Steve Schwartz ja Paula Mae Schwartz ostivat elokuvan oikeudet syyskuussa 2009, mutta my\xc3\xb6hemmin Open Road Films osti elokuvan oikeudet ja teki Stephenie Meyerist\xc3\xa4, Nick Wechslerist\xc3\xa4, Steve Schwartzista ja Paula Mae Schwartzista elokuvan p\xc3\xa4\xc3\xa4tuottajia. Andrew Niccol palkattiin kirjoittamaan k\xc3\xa4sikirjoitusta ja ohjaamaan elokuvaa. Susanna White palkattiin miehen tilalle hetkellisesti, mutta Andrew palasi elokuvan pariin toukokuussa 2011._NEWLINE_Saoirse Ronan valittiin Melanie Stryderin rooliin ja 27. kes\xc3\xa4kuuta 2012 ilmoitettiin elokuvan ensi-illaksi 29. maaliskuuta 2013. Elokuvan varsinaiset kuvaukset aloitettiin helmikuussa 2012 Louisianassa ja New Mexicossa.\n_START_SECTION_\nVastaanotto\n_START_PARAGRAPH_\nVieras sai kriitikoilta laajalti negatiivisen vastaanoton. Rotten Tomatoes kuvaili elokuvaa huonosti k\xc3\xa4sikirjoitetuksi ja dramaattisen tehottomaksi. Vieras oli heid\xc3\xa4n mielest\xc3\xa4\xc3\xa4n enimm\xc3\xa4kseen tunkkainen, tyls\xc3\xa4 ja ajoittain se her\xc3\xa4tti tahatonta hilpeytt\xc3\xa4._NEWLINE_CinemaScoren mukaan elokuva oli saanut keskiarvoksi B- (asteikolla A-F) elokuvan katsoneiden \xc3\xa4\xc3\xa4nest\xc3\xa4jien mukaan._NEWLINE_IGN:n Roth Gornet antoi elokuvalle keskinkertaiset pisteet (5/10). H\xc3\xa4n totesi, ett\xc3\xa4 elokuva on "tahattomasti naurettava" sek\xc3\xa4 "turhauttavan absurdi"._NEWLINE_Vieras oli toiseksi viimeinen elokuva, jonka Roger Ebert arvosteli ennen kuolemaansa 4. huhtikuuta 2013. H\xc3\xa4n antoi elokuvalle 2,4 pistett\xc3\xa4 nelj\xc3\xa4st\xc3\xa4. Elokuva oli h\xc3\xa4nen mielest\xc3\xa4\xc3\xa4n liian syv\xc3\xa4llinen, t\xc3\xa4ynn\xc3\xa4 soinnikkaita keskusteluja saaden kaiken kuulostamaan j\xc3\xa4\xc3\xa4hyv\xc3\xa4isilt\xc3\xa4. Samalla elokuva oli h\xc3\xa4nest\xc3\xa4 niin johdonmukainen, ett\xc3\xa4 rakenne ry\xc3\xb6v\xc3\xa4si mahdollisuudet dramaattiselle j\xc3\xa4nnitykselle.\n_START_SECTION_\nDVD-julkaisu\n_START_PARAGRAPH_\nDVD ja Blu-ray julkaistiin Yhdysvalloissa 9. hein\xc3\xa4kuuta 2013. Suomessa elokuva julkaistiin 7. elokuuta 2013.'